**ОСНОВНО УЧИЛИЩЕ „ ХРИСТО БОТЕВ „ с.ДИНЕВО, ОБЩИНА ХАСКОВО**

**ТЕЛ.03713 90 90 , e – mail : info-2601015@edu.mon.bg**

**Утвърждавам:………………..**

**Директор: /Ясен Колязов/**

**ПРОГРАМА ЗА ПРЕДОСТАВЯНЕ НА РАВНИ ВЪЗМОЖНОСТИ И ЗА ПРИОБЩАВАНЕ НА УЧЕНИЦИ ОТ УЯЗВИМИ ГРУПИ**

Програмата е приета на заседание на ПС с Протокол № 10 от 01.09.2023 г. и е утвърдена със Заповед на директора № 251/01.09.2023 г.

*Програмата е създадена на основание на чл. 263, ал.1 т.9 от Закона за предучилищното и училищното образование* .

Изграждането на училищната програма за равен достъп до образование е подчинено на основните приоритети на правителството в посока: Изграждане на образователна среда за:

* разгръщане на потенциала на всяко дете и ученик за личностното развитие, както и успешна реализация и социализация;
* по-високо качество и по-добър достъп до образование;
* ранна превенция на обучителните затруднения;
* включващо обучение на деца и ученици със специални образователни потребности/СОП/;
* включващо обучение и социално включване на ученици с девиантно поведение;
* разширяване на обхвата на институциите в предучилищното и училищното образование за осъществявяне на включващо обучение и надграждане на досегашния положителен опит в тази област.

Националната програма за равен достъп до образование и личностно развитие цели осигоряване на равен достъп и подкрепа за развитие и приобщаване в системата на предучилищното възпитание и подготовка и училищното образование на децата и младежите като предпоставка за равноправно социално включване и пълноценна личностна реализация и участие в развитието на местните общности и страната.

В контекста на националните политики, законът за предучилищното и училищно образование възлга на педагогическия съвет в училище да изготви и приеме училищна програма за предоставяне на равни възможности и за приобщаване на децата и учениците от уязвими групи /чл.263, ал.1, т.9/.

**НОРМАТИВНА ОСНОВА НА УЧИЛИЩНАТА ПРОГРАМА**

- Стратегия за образователна интеграция на децата и учениците от етническите малцинства (2015 – 2020);

- 2000Европейската социална харта /ревизирана/;

- 1992 – Европейска конвенция за защита на правата на човека и основните свободи и първи допълнителен протокол към нея;

- 1970 – Международния пакт за граждански и политически права и Международния пакт за икономически, социални и културни права;

- Национална стратегия за осигоряване на равни възможности на хората с увреждания 2008- 2015г.;

- Закон за преучилищното и училищно образование;

- Стандарт за приобщаващото образование.

Настоящата училищна програма има за цел да защити правата и интересите да предостави равни възможности за приобщаване на децата и учениците от уязвимите групи, както и ефективно прилагане на училищни политики за подобряване качеството на живот на хората с увреждания, недопускане на дискриминация по признак «увреждане», осигуяване на равни възможности, пълноценно и активно участие във всички области на училищния живот.

ОУ «Христо Ботев» е училищна институция, която спазва препопръките на Съвета на Европа, отправени към всички организации да работят активно в областта на интегрирането на хората с увреждания и уязвими групи.Настоящият документ е изготвен от работна група на ОУ »Христо Ботев» с. Динево под ръководството на директора – Ясен Колязов. Документът има за цел да подпомогне дейноста на учителите за предоставяне на равни възможности и приобщаване на учениците от уязвими групи.

**АНАЛИЗ НА УЧИЛИЩНАТА СРЕДА.**

Кратки исторически данни: ОУ “ Христо Ботев” с. Динево е разположено на 15 км от гр. Хасково. В него се обучават ученици от 1 до 7 клас - българчета и ромчета. Паралелките са маломерни. В училището се обучават ученици от с. Динево, , с. Подкрепа, с. Брягово, с. Стойково и с.Родопи. Близо 90% от учениците са билингви. Не владеят добре български език. Това внася известни затруднения в тяхното обучение.

Брой ученици през 2023/2024-50 ученици.

В училището има ученици със СОП, 90% от учениците са от етническите малцинства, броят на учениците чиито родители работят в чужбина е около 70%.Учениците от бедни семейства са около 50%.

Това налага изграждането на един нов комплекс от умения за общуване и познания за другите, за възможните точки на различие и начините за тяхното преодоляване, за толерантност към другите. Срещата с различни хора и различните култури често е трудна, но с известни усилия тя би могла да бъде особено обогатяваща и ползотворна.

В училището се предприемат политики в областта на :

- интеркултурното образование;

- умение за общуване с представители на различни култури;

- съзнателно изграждане на толерантност;особено важно се оказва обучението на учителите, които са решаващ фактор при възпитанието на подрастващото поколение:

Създават се условия за достъпна качествена грижа за децата в училищна възраст, така че техните родители да могат да търсят възможности за образование или професионална реализация.

При децата в училищна възраст се обръща особено внимание на семейството като част от образователния процес.

**ВОДЕЩИ ПРИНЦИПИ ПРИ РЕАЛИЗАЦИЯТА НА ПРОГРАМАТА**

* Равен достъп и приобщаване на всяко дете
* Равнопоставеност и недопускане на дискриминация
* Съхраняване на етнокултурното многообразие
* Изграждане на подкрепяща среда за обучението и възпитанието на децата със специални образователни потребности в общообразователните училища и детски градини, която включва:
* достъпна архитектурна среда;
* екипи от специалисти, в зависимост от потребностите на децата;
* диагностична и консултативна дейност;
* индивидуални образователни програми;
* специални учебно-технически средства и апаратура;
* учебни програми по специалните учебни предмети и други.

Продължава прилагането на политиката за включващо обучение на децата със специални образователни потребности чрез:

* Единна методика за комплексно педагогическо оценяване и препоръки за децата със специални образователни потребности.
* Изградени положителни нагласи към включващо обучение в различните общности- учители, ученици, деца и родители.
* Създадени условия, гарантиращи интеграцията на децата със специални образователни потребности в детските градини и общообразователните училища чрез изграждане на подкрепяща среда.

**ЦЕЛИ НА ПРОГРАМАТА**

1. Пълна социализация на учениците със специални образователни потребности, ученици с физически и ментални увреждания и ученици от етническите малцинства.
2. Гарантиране на равен достъп до качествено образование за учениците със специални образователни потребности, ученици с физически и ментални увреждания и ученици от етническите малцинства.
3. Утвърждаване на интеркултурно и подкрепящо образование като неотменна част от процеса на модернизация на българската образователна система.
4. Съхраняване и развиване на културната идентичност на децата и учениците от етническите малцинства.

**Подкрепа на личностното развитие**

Подкрепата на личностното развитие се осъществява във връзка и в корелация с разработените областни стратегии за подкрепа на личностното развитие, както и въз основа на анализ на необходимостта от обща и допълнителна подкрепа.

***Обща подкрепа***

1.За организиране на подкрепата на личностното развитие в ОУ “Христо Ботев” – с. Динево за координатор е определенКристина Кирилова.

1. Общата подкрепа в ОУ“ Христо Ботев” – с. Динево се осъществява от екип, ръководен от координатора. Общата подкрепа е насочена към развитие на потенциала на всяко дете и ученик и включва различна екипна работа и осигуряване или насочване към занимания по интереси. Заниманията по интереси се организират от училище..
2. Кариерното ориентиране, провеждано от консултант от кариерен център, също е част от общата подкрепа на учениците от първи до осми клас.
3. Морални и материални награди също са част от предоставяната от училището.
4. Общата подкрепа включва и други дейности, подробно описани в Наредбата за приобщаващото образование

**ДЕЙНОСТИ ЗА ПОСТИГАНЕ НА ЦЕЛИТЕ**

1. Идентифициране на ученици, които имат необходимост от обща подкрепа.
2. Специализирана работа с родителите за по-голяма заинтересованост към образователно-възпитателния процес.
3. Провеждане на информационни кампании за привличане на млади хора с висше образование от етническите малцинства като учители.
4. Провеждане на информационни кампании за привличане на млади хора като доброволци за работа с деца в риск от отпадане или отпаднали от образователната система .
5. Осъществяване на извънкласна работа, занимания по интереси и на организирания отдих и спорт в мултикултурна среда, съчетана с традициите на отделните етнически групи.
6. Изграждане и функциониране на информационна система за проследяване на децата в риск.
7. Подкрепа на учениците от уязвимите етнически общности за продължаване на обучението им след задължителната училищна възраст.
8. Обща и допълнителна подкрепа на учениците с образователни затруднения.
9. Създаване на екипи за подпомагане личностното развитие на учениците.
10. Създаване на Правила за поведение в паралелката, съобразени с Етичния кодекс на училището( там където е необходимо), създаване на етични норми за междуличностно общуване на учениците с акцент, върху толерантността между различните, религии и др.